**RAZVOJ ODOJČETA**

Starost deteta: 1 mesec

Pokreti bebe

Odojče može u ležećem položaju na stomaku na kratko da podigne glavicu, ali još nije sposobno da je duže vreme drži uspravno.

Isto tako još uvek ne može da se osloni na ruke, jer su mu ruke i noge i dalje zgrčene. Kada leži na leđima ruka i noga su mu ispružene, na istoj strani na kojoj mu je glavica, a na suprotnoj strani su ruka i noga zgrčene.

Ruke su i dalje stisnute u pesnicu sa palčevima na dlanu.

Pokreti ruku i nogu su isto tako i dalje nekontrolisani i bez smisla.

Pred kraj drugog meseca, većina odojčadi ima toliko čvrste vratne mišiće da može na trenutak da drži glavu uspravno (kada ih dignete na rame), a nakon toga glavica im pada napred (stalna potpora glave još uvek je obavezna!) Kada ste sa njim, dete često stavljajte da leži na stomaku (na vašim kolenima ili na krevetu), što više diže glavu, to će brže učvrstiti mišiće.

Starost deteta: 2 meseca - dvomesecna beba Razvojne faze

Odojče može u ležećem položaju na stomaku na kratko da podigne glavicu, ali još nije sposobno da je duže vreme drži uspravno.

 3Isto tako još uvek ne može da se osloni na ruke, jer su mu ruke i noge i dalje zgrčene.

Kada leži na leđima ruka i noga su mu ispružene, na istoj strani na kojoj mu je glavica, a na suprotnoj strani su ruka i noga zgrčene.

Ruke su i dalje stisnute u pesnicu sa palčevima na dlanu. Pokreti ruku i nogu su isto tako i dalje nekontrolisani i bez smisla.

Pred kraj drugog meseca, većina odojčadi ima toliko čvrste vratne mišiće da može na trenutak da drži glavu uspravno (kada ih dignete na rame), a nakon toga glavica im pada napred (stalna potpora glave još uvek je obavezna!).

Kada ste sa njim, dete često stavljajte da leži na stomaku (na vašim kolenima ili na krevetu), što više diže glavu, to će brže učvrstiti mišiće.

Starost deteta: 3 meseca

Interes za okolinu

Beba sada već prepoznaje mamu i tatu, i već razlikuje poznate osobe i strance.

Pri pogledu na roditelje se osmehne, i isto tako osmehom odgovara na osmeh.

Pri tome uspostavlja i vizuelni kontakt. 4

I za vreme hranjenja sa velikim interesom gleda majčino lice i proučava ga.

Isto tako dok se hrani gleda na sve strane, jer u tom razdoblju počinje intenzivno da ga zanima okolina.

Sa zanimanjem se odaziva kada čuje glas, glavu okreće u pravcu osobe koja govori i odgovara osmehom i gugutanjem.

Pokušajte što više da razgovarate sa detetom, smešite mu se i milujte ga. Miran i poznat glas odojče umiri i uteši. Većinu beba umiruje i muzika.

Pamćenje

Odojče od tri meseca već ima dovoljno dobro pamćenje da zapamti sve ponavljajuće, svakodnevne događaje, što jasno pokazuje veseljem i nemirom pri točenju vode u kadicu ili pri pripremama za hranjenje.

Voli svakodnevnu rutinu, jer mu to pomaže da predvidi ono što sledi.

Starost deteta: 4 meseca

Držanje glavice i razvoj tela

Odojče više nema problema sa držanjem glavice, vaša potpora više nije potrebna.

Kada leži na stomaku diže telo uz pomoć ispruženih ruku. 5

Iz tog položaja većina beba može da se okrene i na leđa (većina beba najpre nauči da se okrene sa stomaka na leđa).

Obezbedite svom detetu sigurnu okolinu za istraživanje i osvajanje novih spretnosti. U ovom razdoblju dete je radoznali i oduševljeni istraživač.

Dovoljno je da ima veliki pokrivač, ili još bolje, podlogu koju možete da stavite na pod ili napolju na travu.

Na pokrete (prevrtanje i puzanje) podstaćićete ga igračkom koju položite malo izvan dohvata odojčetovih ruku.

U ležećem položaju na leđima, odojče pokazuje želju za dizanjem u sedeći položaj.

Sve bolje vlada svojim telom, motorika udova je sve fleksibilnija, sve je manje refleksnih pokreta, njegovo ponašanje postaje namerno.

Intenzivno pokreće nožice, sve više se uvija, maše ručicama. Sve to pomaže razvoju i jačanju mišića.

Starost deteta: 5 meseci

Razvoj motorike i kretanja

 6

Većina odojčadi je u šestom mesecu već savladala okretanje sa stomaka na leđa (većina prvo usvoji to okretanje), neki se već okreću u oba smera.

Kada odojče leži na leđima podiže glavicu u želji da se digne u sedeći položaj.

Ako ga povučete za ručice u sedeći položaj, ono reaguje tako što glavicu pogne napred prema grudnom košu, a ruke i noge zgrči.

Pri sedenju mu treba oslonac i zato je najbolje da sedi u naručju odrasle osobe.

Pri kraju šestog meseca života mnoge bebe imaju već dovoljno snage da mogu kraće vreme samostalno da sede.

U stojećem položaju (naravno uz vašu pomoć) počinju da se oslanjaju na podlogu i pri tome su im noge ispravljene u kolenima. Sa napunjenih 6 meseci grčenje kolena postaće ritmičko i izgledaće kao da dete poskakuje. Kada odojče dođe u taj stadijum moćiće da se opire “sedenju”.

Starost vašeg deteta: 6 meseci

Kada odojče leži na stomaku toliko je već spretno da može samo da se okrene i pogleda unazad.

Neki već mogu u tom položaju i da posegnu za igračkom.

 7

To rade tako što se oslanjaju drugom rukom. Mnogo ih se okreće u oba smera (kako sa stomaka na leđa tako i obrnuto).

Dok leži na leđima, beba podiže glavicu i nožice, koje hvata i igra se sa njima.

Rado se isteže i nudi ručice da mu pomognemo da se uspravi u sedeći položaj.

Sa šest i po meseci većina odojčadi sposobna je da duže vreme samostalno sedi.

U početku se rukama oslanjaju o tlo, a pri kraju meseca se već igraju u sedećem položaju bez oslonca. Samostalno sedenje je preduslov za puzanje.

Većina beba nauči da puzi između sedmog i desetog meseca, i većina prvo puzi unazad. Neka deca puze na svoj način (kližu se po guzi, puze kao crvići…), a neka uopšte ne puze (iako se u početku čini da će krenuti).

Starost deteta: 7 meseci

Većina beba sada se već okreće u oba smera, neke iz ležećeg položaja na stomaku već mogu da sednu.

Odojče je sposobno da samostalno sedi duže vremena, i pri tome se igra i pomera u svim pravcima da bi dohvatilo igračke.

 8

Sedenje mu omogućava kombinacija snage, ravnoteže i koordinacije pokreta.

U ovom razdoblju ravnoteža počinje intenzivno da se razvija, što odojčetu omogućava da sedi i puzi, a u kasnijem periodu, sa poboljšanjem ravnoteže, čak i da ustane, a zatim i da samostalno prohoda.

Pri puzanju su u početku najvažnije ruke, jer su jače i bolje razvijene, a dete ih upotrebljava i za manevrisanje po prostoru.

Ako je do skoro odojče, pri dodiru nogu sa podlogom, poskakivalo ritmički grčeći oba kolena odjednom, sada ga možete videti kako “igra” i naizmenično grči kolena, čime prenosi težinu sa jedne noge na drugu.

Naravno, njegove noge još uvek ne mogu da nose njegovu težinu, zbog toga je vaša pomoć i dalje potrebna.

Starost deteta: 8 meseci

Puzanje i stajanje uz vašu pomoć

Odojče ne treba ispuštati iz vidokruga, jer kombinacijom okretanja, kotrljanja i puzanja može već dosta dobro i brzo da se kreće kroz prostor.

To znači i da može lako i brzo da zapadne u probleme.

 9

Zato vi morate da se pobrinete da je okolina dovoljno sigurna da bi odojče moglo da je istražuje bez opasnosti.

Nemojte da brinete ako vaše dete još ne puzi.

Puzanje je vrlo zahtevna veština za koju odojčetu treba dovoljno snage, dobra koordinacija pokreta i ravnoteža.

Možda je ovo vreme kada još trenira sa ljuljanjem na sve četiri ili još uvek puzi unazad. Treba da znate da otprilike deset posto dece ne usvoji ovu veštinu.

U ovom razdoblju većina odojčadi može da se iz ležećeg položaja podigne u sedeći položaj. Neki već pokušavaju da ustanu uz vašu pomoć ili već mogu da stoje držeći se za nešto (najčešće za nameštaj).

Starost deteta: 9 meseci

Prvi koraci

U desetom mesecu života odojče više nije zadovoljno ni u sedećem, ni u ležećem položaju.

Trudi se da se postavi na noge, i za to koristi svaki oslonac koji mu je na raspolaganju.

 10

To može da bude nameštaj, stariji brat ili sestra, pa čak i pas (naravno ako ne uspe da mu pobegne). U ovom periodu dete već može uz oslonac da napravi prve korake.

Većina ih se na ovaj ili sličan način kreće u prostoru.

Ako je odojče već usvojilo puzanje, može da vas iznenadi svojom brzinom.

Većina već ustaje na noge, ali imaju je veći problem pri obratnom procesu, kada hoće da sednu dole. Većina ne zna da sedne samostalno, zato očekujte česte pozive u pomoć.

Ako imate mogućnosti pokušajte odojčetu da osigurate što veći i sigurniji prostor za puzanje ili podizanje uz oslonac.

Odstranite sve potencijalno opasne ili dragocene predmete, zaštitite utičnice, zatvarajte vrata, ne upotrebljavajte stolnjake i zaštitite prilaz stepenicama.

Ako je lepo vreme, a imate dvorište, trava je lep i vrlo siguran prostor za puzanje.

Starost deteta: 10 meseci

Samostaln

Dete počinje da se osamostaljuje, svesno je svojih sve većih sposobnosti, tako da može da počne da se opire vašoj pomoći, jer želi samo da uradi sve više stvari.

Pri hranjenju drži kašiku i pokušava samo da jede (čime naravno napravi pravi mali nered, zato zaštitite odeću i pod).

Samo pije iz flašice, a uz malu pomoć može i lepo da pije iz šolje.

Pri oblačenju pomaže tako što isteže ruke i pomaže vam da ih uvučete u rukave. Isto tako, drži noge kada mu oblačite obuću.

Pri tome, samostalno sedi, a neka deca pri oblačenju već i samostalno stoje.

Igra

Dete sa napunjenih deset meseci je vrlo spretno u hvatanju predmeta, čak i onih sitnijih.

U usta ih ne stavlja tako često.

Igračke deli sa svojim najbližima, daje ih po izraženoj želji (daje igračku mami), a ponekad i spontano.

I dalje uživa u buci koja nastaje udaranjem predmeta u predmet, kao i u bacanju igračaka i drugih predmeta na pod.

Starost deteta: 11 meseci

Odnos prema vršnjacima 12

Dete voli da bude u društvu svojih najbližih i veselo je ako mu se pridružite u igri.

Još uvek ne zna da se igra sa drugom decom.

Deca sa napunjenih jedanaest meseci mogu da se igraju jedno pored drugog, ali se još uvek igraju svako za sebe.

To ne znači da ne može doći do svađe. Dete, naime, ne razume da ne može da ima igračku kojom se igra drugo dete, jer još ne zna da deli stvari.

Usresređeno je samo na sebe, i svoje želje i potrebe. Još uvek ne zna da se uživi u osećanja drugih ljudi.

Motorika ruku

Pogledajmo sada šta već mogu male ručice.

Držanje kašike je pravi izazov, stoga mu dozvolite da vežba, iako će više hrane da završi na odeći, nameštaju i podu, nego u ustima.

Iako drži kašiku i druge predmete obema rukama, već se pokazuje dominantnost jedne ruke (obično desne).

Uz malu pomoć, sada već zna lepo da pije iz šoljice, pomaže pri oblačenju i zna da mahne PA-PA.